CELEX: C2005/143/76
Language: da
Date: 2005-06-11 00:00:00
Title: Sag T-146/05: Sag anlagt den 14. april 2005 af Flex Equipos de Descanso, S.A. mod Kontoret for Harmonisering i det Indre Marked (Varemærker og Design)

11.6.2005   
            
            
               DA
            
            
               Den Europæiske Unions Tidende
            
            
               C 143/40
            
         Sag anlagt den 14. april 2005 af Flex Equipos de Descanso, S.A. mod Kontoret for Harmonisering i det Indre Marked (Varemærker og Design)
   (Sag T-146/05)
   (2005/C 143/76)
   Det sprog, stævningen er affattet på: engelsk
   Ved De Europæiske Fællesskabers Ret i Første Instans er der den 14. april 2005 anlagt sag mod Kontoret for Harmonisering i det Indre Marked (Varemærker og Design) af Flex Equipos de Descanso, S.A., Alcobendas, Madrid (Spanien), ved advokat I. Valdelomar Serrano. Den anden part i sagen for appelkammeret var Recticel N.V., Sint-Lambrechts-Woluwe (Belgien).
   Sagsøgeren har nedlagt følgende påstande:
   
               —
            
            
               Afgørelse truffet den 8. februar 2005 af Harmoniseringskontorets Første Appelkammer (sag R 469/2004 2) annulleres.
            
         
               —
            
            
               Sagen hjemvises til Harmoniseringskontoret, idet det pålægges at afvise EF-varemærkeansøgning nr. 1.278.175 RENOFLEX for alle varer i klasse 17 og 20.
            
         
               —
            
            
               Det fastslås, at Harmoniseringskontoret har tilsidesat retssikkerhedsprincippet.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               Ansøger om EF-varemærket:
            
            
               Recticel N.V.
            
         
               EF-varemærket, der søges registreret:
            
            
               Ordmærket »RENOFLEX« for varer i bl.a. klasse 17 og 20 (Polstringsmateriale til stole, bænke til befordringsmidler, møbler …) — varemærkeansøgning nr. 1 278 175.
            
         
               Indehaver af det i indsigelsessagen påberåbte varemærke eller tegn:
            
            
               Sagsøgeren.
            
         
               Det i indsigelsessagen påberåbte varemærke eller tegn:
            
            
               Det nationale figurmærke »FLEX« for varer i klasse 17 og 20 (gummi, senge, madrasser, møbler, der kan foldes ud, skriveborde …).
            
         
               Indsigelsesafdelingens afgørelse:
            
            
               Indsigelsen taget til følge for alle de anfægtede varer.
            
         
               Appelkammerets afgørelse:
            
            
               Annullation af indsigelsesafdelingens afgørelse.
            
         
               Søgsmålsgrunde:
            
            
               Risikoen for forveksling mellem EF-varemærket og det ældre varemærke er åbenbar på grund af ligheden mellem tegnene og den omstændighed, at de af varemærkerne omfattede varer delvis er de same, delvis er af lignende art.
               EF-varemærket ligner meget det ældre varemærke, fordi det ældre varemærkes ordbestanddel og dominerende bestanddel, FLEX, indgår i det anfægtede EF-varemærke, RENOFLEX. Tilføjelsen af ordet RENO ændrer ikke på det samlede indtryk.
               Den anfægtede afgørelse medfører derfor en tilsidesættelse af artikel 8, stk. 1, litra b), i Rådets forordning nr. 40/94.
               Endvidere har Kontoret for Harmonisering i det Indre Marked tilsidesat retssikkerhedsprincippet